CELEX: 62009TO0359
Language: sk
Date: 2010-06-17 00:00:00
Title: Ordonnance du Tribunal (septième chambre) duo 17. júna 2010.#Ivan Jurašinović proti Rade Európskej únie.#Žaloba o neplatnosť - Prístup k dokumentom - Nariadenie (ES) č. 1049/2001 - Správy pozorovateľov vyslaných Európskou úniou do oblasti Knin (Chorvátsko) - Dočasné opatrenie - Neprípustnosť - Implicitné odmietnutie prístupu - Záujem na konaní - Výslovné rozhodnutie prijaté po podaní žaloby - Zastavenie konania.#Vec T-359/09.

Uznesenie Všeobecného súdu (siedma komora) zo 17. júna 2010 – Jurašinović/Rada
      (vec T‑359/09)
      „Žaloba o neplatnosť – Prístup k dokumentom – Nariadenie (ES) č. 1049/2001 – Správy pozorovateľov vyslaných Európskou úniou do oblasti Knin (Chorvátsko) – Dočasné opatrenie – Neprípustnosť – Konkludentné zamietnutie prístupu – Záujem na konaní – Výslovné rozhodnutie prijaté po podaní žaloby – Zastavenie konania“
      1.                     Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty –
            Vylúčenie (článok 230 ES; nariadenie Európskeho parlamentu a Rady č. 1049/2001, články 6 až 8; rozhodnutie Rady 2006/683,
            príloha II) (pozri body 26 – 31)
      2.                     Žaloba o neplatnosť – Záujem na konaní – Žaloba proti údajnému implicitnému zamietavému rozhodnutiu Rady, ktoré sa týka žiadosti
            o prístup k dokumentom – Výslovné rozhodnutie prijaté v priebehu konania – Zánik záujmu na konaní (článok 230 ES; nariadenie
            Európskeho parlamentu a Rady č. 1049/2001, články 6 až 8; rozhodnutie Rady 2006/683, príloha II) (pozri body 34 – 39)
      3.                     Žaloba o neplatnosť – Právomoc súdu Spoločenstva – Neobmedzená právomoc – Príkaz udelený inštitúcii – Neprípustnosť (článok
            230 ES) (pozri body 42 – 44)
      Predmet
      
         
               Jednak návrh na zrušenie rozhodnutia Rady Európskej únie zo 17. júna 2009, ktorým bol žalobcovi odmietnutý prístup k správam
                  pozorovateľov Európskej únie prítomných v Chorvátsku v oblasti Knin od 1. augusta do 31. augusta 1995 a k dokumentom označeným
                  „ECMM RC Knin Log Reports“, ako aj implicitného rozhodnutia prijatého v súvislosti so zamietnutím jeho opätovnej žiadosti,
                  a jednak návrh, aby bolo Rade nariadené sprístupniť požadované dokumenty v elektronickej podobe
               
            Výrok
      
         
                  1.
               
               
                  
               
               
                  	Konanie vo veci žalobných návrhov Ivana Jurašinovića, ktorými sa domáhal zrušenia implicitného rozhodnutia Rady Európskej
                     únie, ktorým bola zamietnutá jeho opätovná žiadosť o prístup k správam pozorovateľov Európskej únie prítomných v Chorvátsku
                     v oblasti Knin od 1. augusta do 31. augusta 1995 a k dokumentom označeným „ECMM RC Knin Log Reports“, sa zastavuje.
                  
               
            
         
                  2.
               
               
                  
               
               
                  	V zostávajúcej časti sa žaloba odmieta ako neprípustná.
               
            
         
                  3.
               
               
                  
               
               
                  	Každý účastník konania znáša vlastné trovy konania.